Rådhusbryggene

**Rådhusbryggene** er  fire brygger i Oslo Havn som ligger ved Rådhusplassen mellom Akershusstranda og Aker Brygge foran Oslo rådhus. Utstikkerne på Rådhusbryggene er base for blant annet båter til Bygdøy og øyene i havnebassenget, charterbåter, veteranbåter og turistbåter for cruisevirksomhet i Oslofjorden. På brygge 4 er det sesongmessig fisk- og rekesalg fra lokale fiskebåter. Midt mellom brygge 2 og 3 ligger Honnørbrygga.

## Bryggene
Rådhusbrygge 1 er den østligste av bryggene og ligger nærmest Akershus festning. Brygge 1 er 178 meter lang, brygge 2 er 308 meter, brygge 3 er 310 meter og brygge 4, den vestligste av bryggene (nærmest Aker Brygge og den tidligere Vestbanestasjonen), er 175 meter lang.

Fra Rådhusbrygge 3 går blant annet båten til Bygdøy, med stopp ved Dronningen og Bygdøyneset. Fra 21. mars 2015, båtene til øyene i havnebassenget fra Rådhusbrygge 4: Hovedøya, Langøyene, Gressholmen, Lindøya, Bleikøya og Nakholmen. Videre benyttes Rådhusbrygge 4 som forhalingsplass eller venteplass for Nesoddbåtene, som nå går fra indre del av Tingvallakaia, også kjent som Aker brygge.

Bryggene var tidligere benevnt som Utstikker A, Utstikker B og så videre i rekkefølge fra festningen mot Aker Brygge. Utstikkerne var da i bruk for «pappabåtene», passasjerbåtene som gikk i rute til bryggestedene i Bundefjord og Oslofjorden. Fergene til Nesoddtangen ble drevet av Nesodden-Bundefjord Dampskipsselskap fram til sommeren 2009 da rederiet Norled (tidligere Tide Sjø) overtok. Ved Utstikker C hadde skoleskipet Christian Radich kaiplass.

### Gamle og nye bilder

File:Oslo City Panorama.JPG|Rådhusplassen og Rådhusbryggene sett vestover fra Akershus festnings side over Pipervika til Aker Brygge. Oslo rådhus til høyre. Havnepromenaden går langs vannet.


File:Pipervika, Piperviken, Oslo - Riksantikvaren-T001 03 0485.jpg|Gammelt bilde av havneliv i Pipervika i Oslo

File:Bjørnstjerne Bjørnsons begravelse, Piperviksbryggene, Pipervika og Akershuskaia A-20031 Ua 0014 083.jpg|I forbindelse med Bjørnstjerne Bjørnsons begravelse 3. mai 1910 var Piperviksbryggene, Pipervika og Akershuskaia var fylt til trengsel av en sørgende folkemasse. 

File:Fiskeskøyter i Pipervika OB.OH509.jpg|Fiskeskøyter og vedjakt i Pipervika 1919. 

File:Trafikkmiljø på Rådhusplassen A-70091 Ua 0005 048.jpg|Gammelt postkort med badefergen *Framnæs 5* til kais ved Rådhusplassen
Fil:Akers Mekaniske verksted 1957.jpg|Akers mekaniske verksted med skip i dokk i 1957. Til venstre utstikkerne (Rådhusbryggene) foran Oslo rådhus, i bakgrunnen Akershusstranda og Akershus festning.
File:Rådhusbryggene Akershus festning A-70091 Ua 0004 025.jpg|Gammelt postkort med Rådhusbryggene sett mot Akershus festning med utstikker A og B og nordre Akershuskai. 
File:Panoramabilde. Akers mek. Verksted A-70091 Ua 0004 002.jpg|Postkort av Akers mek. Verksted med skip ved Tingvallakaia og Oslo rådhus, Pipervika, Rådhusbryggene, Vika, vestre del av Akershusstranda og Akershus festning bak og til høyre i bildet. Akers Mek. ble lagt ned i 1982.
File:Good-bye Oslo.jpg|Rådhusbryggene foran Rådhusplassen og Oslo rådhus med Akershusstranda nedenfor Akershus festning foran og til venstre i bildet.
File:Oslo Hafen 7.JPG|Rådhusbryggene med den gamle Vestbanen og Vika i bakgrunnen 2013. Helt til venstre sees Nesoddbåten.
File:Terminal på Rådhusbrygge 4 for lokalbåtene til øyene i Oslos havnebasseng tatt i bruk 21 mars 2015.JPG|Terminalen på Rådhusbrygge 4 for lokalbåtene til øyene i havnebassenget, tatt i bruk 21. mars 2015.


## Honnørbryggen

**Honnørbryggen** er den midterste, korteste utstikkeren. Den har trapper mot sjøen på begge sider, og brukes ved offisiell mottakelse av statsoverhoder som ankommer Oslo sjøveien.

Da den første Honnørbrygga sto ferdig i 1887, ble festivitas i forbindelse med offisielle besøk sjøveien flyttet fra Bjørvika til Pipervika. Bryggene i Pipervika hadde et yrende liv, og på et bilde fra 1904 sees grøntanlegg med benker der folk kunne følge båtlivet.


File:Oslo. F.Nansen og hans mannskap mottas på Honørbryggen - NB MS G4 0962.jpg|Polarfareren Fridtjof Nansen og mannskapet mottas som folkehelter på Honnørbrygga i september 1896 etter Fram-ekspedisjonen
File:Dronning Mauds begravelse, Honnørbrygga fotografert fra Rådhuset OB.F18270l.jpg|Dronning Maud, som døde i London 20. november 1938, ble ført til Norge med slagskipet «Royal Oak». Bildet viser folk som venter ved Honnørbrygga 26. november. Marinefartøyet til ankers er mineleggeren «Olav Tryggvason». Akershusstranda til venstre.
File:Kong Haakons hjemkomst, 7. juni 1945, Kong Haakons strålende mottagelse på Honnørbryggen, Oslo Museum, OB.F12570k - Crop.jpg|Mottakelsen av kong Haakon på Honnørbrygga 7. juni 1945, dagen da kongefamilien vendte tilbake til Norge etter andre verdenskrig.
File:Le fjord devant lhôtel de ville dOslo (4854165188).jpg|Statueparken «Synken», med blant annet fonteneskulptur av Emil Lie, på Rådhusplassen med Honnørbrygga mot vannet.
File:Honnørbrygga sett fra Rådhusplassen.jpg|Honnørbrygga med rådhusbrygge 4 og Aker brygge i bakgrunnen.
File:Marmælen på Honnørbrygga.jpg|En marmæle i liten størrelse, støpt i bronse og satt på kryssholten ved innerste vegg av Honnørbrygga.


## Se også
* Rådhusplassen (Oslo)
* Havnepromenaden (Oslo)
* Pipervika
* Oslo Havn

## Referanser


## Eksterne lenker
* osloshavn.no om Rådhusbryggene